શીર્ષક: કાસગંજ ગ્રાઉન્ડ રિપોર્ટ: મારા ભાઈને મોદી-યોગી ખૂબ પસંદ હતા - ચંદન ગુપ્તાના બહેન કીર્તિ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આટલું બોલતાં ચંદનના મોટાં બહેન કીર્તિ ગુપ્તા ઉદાસ થઈ જાય છે અને ઉમેરે છે, "યોગીજી મુખ્યપ્રધાન બન્યા હતા, ત્યારે તેણે ફટાકડા ફોડીને ખુશી વ્યક્ત કરી હતી."

"યોગીજી ન આવ્યા. મારા ભાઈનું મૃત્યુ થઈ ગયું, પણ તેઓ ન આવ્યા. એમણે આવવું જોઈતું હતું."

તમને આ પણ વાંચવું ગમશે

"તેઓ મંદિરે જાય છે, કોઈ સંમેલનના ઉદ્દઘાટનમાં જાય છે પણ મારા ઘરે શોક હતો, ત્યારે તેઓ ન આવ્યા."

26મી જાન્યુઆરીએ ઉત્તર પ્રદેશના કાસગંજ શહેરમાં કેટલાક યુવાનોએ તિરંગા યાત્રા કાઢી હતી અને ચંદન ગુપ્તા તેમાં સામેલ થયા હતા. 

ચંદન ગુપ્તાના ઘરની સ્થિતિ

ચંદન ગુપ્તાના પિતા શિશિર ગુપ્તા

તિરંગા યાત્રા દરમિયાન વિવાદ થયો હતો. ત્યારે કથિત રીતે કોઈકે ચંદન ગુપ્તાને ગોળી મારી દીધી હતી. 

ચંદન ગુપ્તાના મૃત્યુ સંદર્ભે અત્યાર સુધીમાં અનેક શખ્સોની ધરપકડ કરવામાં આવી છે. 

પોલીસનું કહેવું છે કે સલીમ નામનો શખ્સ મુખ્ય આરોપી છે અને તેની ધરપકડ કરવામાં આવી છે. 

સાંજે છ વાગ્યાનો સમય થયો છે. ચંદન ગુપ્તાના ઘરની બહાર પોલીસનો ખડકલો છે. 

ઘરમાં પ્રવેશ કર્યો તો સામે જ ફૂલહાર ચડાવેલી ચંદનની તસવીર નજરે પડી. તસવીરની પાછળ દિવાલ પર તિરંગો ચોંટાડેલો છે અને સામે દીવો ચાલુ હતો. પાસે સુશીલ ગુપ્તા બેઠા છે. 

સુશીલ ગુપ્તા કહે છે કે તેમનો દીકરો તિરંગો લઈને ગયો હતો અને તિરંગામાં લપેટાઈને આવ્યો હતો. તેમની માગ છે કે સરકાર તેમના દીકરાને 'શહીદ' જાહેર કરે. 

રાજકારણ અને દેશભક્તિ 

ચંદન ગુપ્તાની બહેન કીર્તિ

શું ચંદનના પિતા સુશીલ ગુપ્તા સરકારથી નારાજ છે? તેઓ કહે છે, "ના, સરકાર સામે કોઈ નારાજગી નથી." 

તેમણે સ્પષ્ટ રીતે પોલીસ સામે નારાજગી વ્યક્ત નહોતી કરી. 

20 વર્ષના ચંદન શહેરની કોલેજમાં બીકૉમમાં ત્રીજા વર્ષમાં અભ્યાસ કરતા હતા. 

મેં ચંદનની નોટબુક જોવાની ઇચ્છા વ્યક્ત કરી એટલે સુશીલ તેમના પુત્રી કીર્તિ ગુપ્તાને બોલાવ્યાં.

કીર્તિના કહેવા પ્રમાણે, ચંદનનું લખાણ બરાબર ન હતું, તેઓ ભણવા પ્રત્યે ગંભીર ન હતા. જોકે, કીર્તિ ચંદનની નોટબુક લઈને આવ્યાં. 

કીર્તિ ગ્રેજ્યુએશન બાદ દિલ્હીમાં બેન્ક જોબ માટે તૈયારી કરી રહ્યાં છે. કીર્તિ દિલ્હીથી કાસગંજ આવતાં, ત્યારે તેમના ભાઈને અંગ્રેજી શીખવતાં હતાં.  

રાજકારણ, દેશભક્તિ અને રાષ્ટ્રવાદ વિશે ચંદન શું વિચારતા હતા? 

યોગીના વિજયની ઉજવણી 

કીર્તિ કહે છે, "એક વખત અમે બેઠા હતા, ત્યારે તેણે આર્મીમાં જવાનો વિચાર વ્યક્ત કર્યો, એટલે મેં કહ્યું કે તો આર્મી માટે તૈયારી...